Unionin yleisen tuomioistuimen tuomio (neljäs jaosto) 12.12.2018 – Interessengemeinschaft privater Milchverarbeiter Bayerns ym. vastaan komissio
(yhdistetyt asiat T-722/15–T-724/15)
(Valtiontuet – Baijerin meijerialalle myönnetty tuki – Maitotuotetarkastusten rahoitus – Päätös, jossa tuki todetaan sisämarkkinoille soveltumattomaksi – Oikeus osallistua hallinnolliseen menettelyyn – SEUT 108 artiklan 2 kohta – Asetuksen (EY) N:o 659/1999 6 artiklan 1 kohta)
1.      Valtiontuki – Komission suorittama tutkinta – Hallinnollinen menettely – Komission velvollisuus kehottaa asianomaisia osapuolia esittämään huomautuksensa – Tuensaajan oikeus osallistua menettelyyn tarkoituksenmukaisessa määrin
(SEUT 108 artiklan 2 kohta; neuvoston asetuksen N:o 659/1999 1 artiklan h alakohta ja 6 artikla)
(ks. 41–44, 56 ja 59 kohta)
2.      Valtiontuki – Hallinnollinen menettely – Komission velvollisuus kehottaa asianomaisia osapuolia esittämään huomautuksensa – Asianomaiset osapuolet eivät voi käyttää puolustautumisoikeuksiaan
(SEUT 108 artiklan 2 kohta)
(ks. 41 ja 67 kohta)
3.      Valtiontuki – Komission suorittama tutkinta – Päätös aloittaa SEUT 108 artiklan 2 kohdassa tarkoitettu muodollinen tutkintamenettely – Komission kannan muuttuminen menettelyn kuluessa – Menettelyn aloittamisesta tehdyn päätöksen ja lopullisen päätöksen välinen eroavaisuus – Hyväksyttävyys
(SEUT 108 artiklan 2 kohta; neuvoston asetuksen N:o 659/1999 7 artikla)
(ks. 45 kohta)
4.      Kumoamiskanne – Kohde – Osittainen kumoaminen – Edellytys – Riidanalaisten säännösten erotettavuus – Objektiivinen peruste – Edellytys, joka ei täyty
(SEUT 263 artikla)
(ks. 75 ja 79–81 kohta)
5.      Valtiontuki – Komission päätös, jolla tuki todetaan sisämarkkinoille soveltumattomaksi – Komission harkintavalta – Taloudellisen tilanteen monitahoinen arviointi – Tuomioistuinvalvonta – Rajat
(SEUT 107 ja SEUT 108 artikla)
(ks. 82 kohta)
Aihe
SEUT 263 artiklaan perustuva vaatimus kumota osittain komission 18.9.2015 antama päätös (EU) 2015/2432 valtiontuesta SA.35484 (2013/C) (ex SA.35484 (2012/NN)), jonka Saksa on myöntänyt maito- ja rasvalain mukaisia maitotuotetarkastuksia varten (EUVL 2015, L 334, s. 23)
Ratkaisu
1)
Komission 18.9.2015 antaman päätöksen (EU) 2015/2432 valtiontuesta SA.35484 (2013/C) (ex SA.35484 (2012/NN)), jonka Saksan liittotasavalta on myöntänyt maito- ja rasvalain mukaisia maitotuotetarkastuksia varten, 1–4 artikla kumotaan siltä osin kuin niissä todetaan, että Saksan liittotasavallan myöntämä tuki on sisämarkkinoille soveltumaton Baijerissa tehtyjen maitotuotetarkastusten osalta, ja määrätään tämän tuen takaisinperimisestä.
2)
Euroopan komissio vastaa omista oikeudenkäyntikuluistaan, ja se velvoitetaan korvaamaan Interessengemeinschaft privater Milchverarbeiter Bayerns eV:n, Genossenschaftsverband Bayern eV:n ja Verband der Bayerischen Privaten Milchwirtschaft eV:n oikeudenkäyntikulut.